Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: „tartozásbehajtás” jogintézményét. A 2001. december 23-án hatályba lépett 2001. évi XL. törvény 59. §
Paragraph Index: 809

(5) bekezdésének a) pontja azonban éppen olyan törvényi felhatalmazást tartalmaz az adatok továbbítására, amelyet ehhez az Avtv. 8. § (1) bekezdésében megkövetel, és amely az ajánlás megfogalmazásakor még nem létezett. A törvény hatályba lépése óta tehát a távközlési szolgáltató átadhatja díjtartozásokból eredõ követelések kezelésével foglalkozó cégnek az elõfizetõknek az 59. § (2) bekezdésében meghatározott adatai közül azokat, amelyek az adattovábbítás célja eléréséhez szükségesek, tehát a nevet, a lakcímet, valamint a díjfizetéssel és díjtartozással összefüggõ adatokat. E rendelkezés nem tesz különbséget a magánszemélyek és a közületi elõfizetõk tekintetében. A természetes személyek adataira nézve azonban az Avtv. rendelkezései (például a célhozkötöttségi, adatminõségi és adatbiztonsági szabályok, az érintettek jogaira és érvényesítésére vonatkozó rendelkezések) e törvényi felhatalmazás mellett is alkalmazandók, míg a nem természetes személyek esetében nem, mivel az Avtv. értelmezõ rendelkezése szerint csak a természetes személy adata személyes adat (2. § 1. pont). Személyes adatok védelmével és információszabadsággal kapcsolatos észrevételeivel kérem, a továbbiakban is forduljon hozzám! Budapest, 2002. március 13. Üdvözlettel Dr. Péterfalvi Attila (187/K/2002) [Állásfoglalás: a felsõoktatási intézményekben a személyes és különleges adatok csak az érintett hozzájárulásával kezelhetõk] […] Tisztelt […]! Beadványát, melyben az Egységes Tanulmányi Rendszerhez (ETR) kapcsolódó adatkezelést sérelmezi, megvizsgáltam. Az üggyel kapcsolatos álláspontom a következõ:

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes